ΓΡΑΠΤΗ ΕΡΩΤΗΣΗ E-1336/01

υποβολή: Alexandros Alavanos (GUE/NGL) προς την Επιτροπή

(3 Μαΐου 2001)

Θέμα: Παραπομπή Ελλάδας για τα γαλλικά πτυχία ψυχολογίας και η αναγνώρισή τους βάσει της Οδηγίας 89/48/ΕΟΚ στην Ελλάδα

Στην απάντηση της Επιτροπής στην ερώτησή μου Η-0250/01(1) σχετικά με τα γαλλικά διπλώματα ψυχολογίας που απονέμονται από γαλλικά πανεπιστήμια στα πλαίσια συμφωνιών δικαιόχρησης με ελληνικά κέντρα

ελευθέρων σπουδών, και μετά τη διαδικασία επί παραβάσει κατά της Ελλάδος για τη μη εκπλήρωση τωνποχρεώσεων που απορρέουν από την Οδηγία 89/48/ΕΟΚ(2), μεταξύ των άλλων αναφέρονται Οι ελληνικές αρχές απήντησαν στην προειδοποιητική επιστολή με επιστολή τους της 17ης Ιανουαρίου 2000. Εν συνεχεία της απάντησης αυτής έλαβαν χώρα άτυπες επαφές μεταξύ των ελληνικών αρχών και της Επιτροπής. Τα στοιχεία που προκύπτουν από τις επαφές αυτές τελούν σήμεραπό εξέταση.

Δεδομένου ότι οι διαβουλεύσεις αυτές αφορούν αρκετούς νέους των οποίων η επαγγελματική αποκατάσταση εξαρτάται από αυτά τα πορίσματα, μπορεί η Επιτροπή να παραθέσει αναλυτικά τα πορίσματα από τις επαφές της με τις ελληνικές αρχές για το εν λόγω θέμα; Ποιά είναι η επόμενη διαδικασία που θα ακολουθήσει η Επιτροπή;

(1) Γραπτή απάντηση 03.04.2001.

(2) ΕΕ L 19 της 24.1.1989, σελ. 16.

Απάντηση του κ. Bolkestein Εξ ονόματος της Επιτροπής

(19 Ιουνίου 2001)

Όπως ανέφερε ήδη η Επιτροπή στο αξιότιμο μέλος του ΕΚ με την απάντησή της στην προφορική ερώτηση H-250/01 κατά την ώρα των ερωτήσεων της συνόδου του Απριλίου 2001, οι ελληνικές αρχές απάντησαν στην προειδοποιητική επιστολή της Επιτροπής με επιστολή της 17ης Ιανουαρίου 2000.

Εν συνεχεία της επιστολής αυτής, και για να εξεταστεί η λύση που δόθηκε στις πολλές επιμέρους περιπτώσεις που αναφέρθηκαν, η Επιτροπή και οι ελληνικές αρχές πραγματοποίησαν πολλές άτυπες επαφές (μέσω επιστολών και μέσω διμερών συναντήσεων) που επέτρεψαν να προσδιοριστεί η κατάσταση σχετικά με τις περιπτώσεις αυτές.

Από τότε, η Επιτροπή έλαβε, εκ μέρους πολλών καταγγελόντων πληροφορίες και νέους φακέλους που θα μπορούσαν να εγείρουν νέες αιτιάσεις όσον αφορά την εφαρμογή της οδηγίας 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης, που πιστοποιούν επαγγελματική εκπαίδευση ελάχιστης διάρκειας 3 ετών για το επάγγελμα του ψυχολόγου. Αυτοί οι καταγγέλλοντες ισχυρίζονται ότι οι επαγγελματικές αναγνωρίσεις που χορηγούνται από τις ελληνικές αρχές δεν τους παρέχουν τα ίδια δικαιώματα, όσον αφορά την άσκηση του επαγγέλματός τους, με αυτά που αναγνωρίζονται για τους ψυχολόγους που κατέχουν ελληνικά διπλώματα ή αυτούς για τους οποίους έχει ληφθεί απόφαση ακαδημαϊκής ισοδυναμίας εκ μέρους του ΔΙΚΑΤΣΑ.

Όλη αυτή η ογκώδης τεκμηρίωση που διαβιβάστηκε (πολλές εκατοντάδες σελίδων, από τις οποίες περισσότερες από τις μισές χρειάστηκε να μεταφραστούν, με τις συνακόλουθες καθυστερήσεις λόγω μετάφρασης) είναιπό εξέταση.

Στο πλαίσιο αυτό, δεν είναι δυνατόν να προδικαστούν, προς το παρόν, τα αποτελέσματα αυτής της εξέτασης. Είναι όμως προφανές ότι, αν η διαδικασία αυτή αποκαλύψει την ύπαρξη νέων αιτιάσεων ή τη διατήρηση των αιτιάσεων που περιλαμβάνονταν στην προειδοποιητική επιστολή, η Επιτροπή δεν θα παραλείψει να συνεχίσει την τρέχουσα διαδικασία επί παραβάσει.

Αναμένεται απόφαση της Επιτροπής για το θέμα αυτό κατά τους επόμενους μήνες και, εν πάση περιπτώσει, το αργότερο κατά τη διάρκεια του φθινοπώρου, μετά από ενδεχόμενες συμπληρωματικές επαληθεύσεις με τις ελληνικές αρχές.